Contracte de llicència d'usuari final
LLEGIU AMB ATENCIÓ ABANS D'UTILITZAR AQUEST EQUIP DE PROGRAMARI: 
Aquest contracte de llicència d'usuari final ('CLUF') és un contracte entre (a) vós (una persona o l'entitat que representeu) i (b) HP Inc. ('HP'), que regeix l'ús de qualsevol Producte del programari instal·lat en o configurat com a disponible per HP per al seu ús amb el vostre producte d'HP ('producte d'HP'), que no quedarà subjecte de cap altra forma per un contracte de llicència independent entre vós i HP o els seus proveïdors. Un altre programari pot contenir un CLUF a la documentació en línia. El terme 'Producte de programari' fa referència al programari de l'ordinador i pot incloure materials associats, materials impresos i documentació electrònica o 'en línia'.
És possible que s'hi adjunti al Producte d'HP una rectificació o addenda.
ELS DRETS DEL PRODUCTE DE PROGRAMARI S'OFEREIXEN NOMÉS SOTA LA CONDICIÓ QUE ACCEPTEU TOTS ELS TERMES I CONDICIONS D'AQUEST CLUF. AMB LA INSTAL·LACIÓ, CÒPIA, BAIXADA O QUALSEVOL ALTRA UTILITZACIÓ DEL PRODUCTE DE PROGRAMARI, ACCEPTEU LES OBLIGACIONS DELS TERMES D'AQUEST CLUF. SI NO ACCEPTEU AQUESTS TERMES DE LLICÈNCIA, L'ÚNIC REMEI ÉS TORNAR EL PRODUCTE NO UTILITZAT COMPLET (MAQUINARI I PROGRAMARI) EN UN TERMINI DE 14 DIES PER OBTENIR UN REEMBORSAMENT SUBJECTE A LA POLÍTICA DE REEMBORSAMENT DEL VOSTRE LLOC DE COMPRA.
1. CONCESSIÓ DE LLICÈNCIES. Sempre que compliu tots els termes i condicions d'aquest CLUF, HP us atorga els drets següents:
a. Ús. Podeu utilitzar el Producte de programari en un únic ordinador ('El vostre ordinador'). Si el Producte de programari se subministra per Internet i originalment es va llicenciar per utilitzar-lo a més d'un ordinador, podeu instal·lar i utilitzar el Producte de programari de producte només en aquests ordinadors. No podeu separar les parts integrants del Producte de programari per utilitzar-les a més d'un ordinador. No teniu permís per a distribuir el Producte de programari. Podeu carregar el Producte de programari a la memòria temporal (RAM) del Vostre ordinador per fer servir el Producte de programari.
b. Emmagatzematge. Podeu copiar el Producte de programari a la memòria local o el dispositiu d'emmagatzematge del producte d'HP.
c. Còpia. Podeu fer còpies de seguretat o arxivament del Producte de programari, sempre que cada còpia contingui tots els avisos de propietat originals del Producte de programari i es faci servir només amb finalitats de còpia de seguretat.
d. Drets reservats. HP i els seus proveïdors es reserven tots els drets no atorgats explícitament a l'usuari en aquest CLUF.
e. Programari gratuït. Malgrat els termes i condicions d'aquest CLUF, la totalitat o qualsevol part del Producte de programari que es pugui considerar programari no propietari d'HP o programari subministrat amb llicència pública de tercers ('Programari gratuït'), estarà llicenciat en funció dels termes i condicions del contracte de llicència de programari que acompanyen a aquest Programari gratuït, ja sigui en la forma d'un acord discret, llicència shrink-wrap o acceptant els termes de la llicència electrònica en el moment de la baixada. L'ús que feu del Programari gratuït es regeix completament pels termes i condicions d'aquesta llicència.
f. Solució de recuperació. Qualsevol solució de recuperació de programari subministrada amb/per al vostre producte d'HP, ja sigui en forma d'unitat de disc dur, solució de recuperació en un suport extern (com un disquet, CD o DVD) o solució equivalent lliurada de qualsevol altra forma, només es podrà utilitzar per a restaurar el disc dur del Producte HP amb/per al qual heu adquirit inicialment la solució de recuperació. L'ús de qualsevol programari del sistema operatiu Microsoft contingut en aquesta solució de recuperació es regirà pel contracte de llicència de Microsoft.
2. ACTUALITZACIONS. Per utilitzar un Producte de programari identificat com una actualització, us cal primer la llicència del Producte de programari original identificat per HP com a apte per a l'actualització. Després d'actualització, ja no podreu utilitzar el Producte de programari original sobre el qual s'ha generat l'actualització. En fer servir el Producte de programari, també accepteu que HP pugui accedir automàticament al Producte d'HP quan està connectat a Internet per comprovar la versió o l'estat de certs Productes de programari i que pugui baixar i instal·lar automàticament actualitzacions o versions noves d'aquests Productes de programari al vostre Producte d'HP per subministrar noves versions o actualitzacions necessàries per mantenir la funcionalitat, el rendiment o la seguretat del programari d'HP i el vostre producte d'HP, a més de facilitar el subministrament de suport o altres serveis que se us proporcionin. En alguns casos, i en funció del tipus d'actualització o canvi de versió, se us enviaran notificacions (mitjançant pantalles emergents o altres mitjans), que us poden demanar que inicieu la versió o l'actualització.
3. PROGRAMARI ADDICIONAL. Aquest CLUF s'aplica a les actualitzacions o suplements del Producte de programari original que proporciona HP, llevat que HP especifiqui uns altres termes amb l'actualització o suplement. En cas de conflicte amb aquests altres termes, prevaldran els altres termes.
4. TRANSFERÈNCIA.
a. Tercers. L'usuari inicial del Producte de programari pot fer una única transferència del Producte de programari a un altre usuari final. Tota transferència haurà d'incloure totes les parts integrants, suports, materials impresos, aquest CLUF i, si és el cas, el certificat d'autenticitat. La transferència no pot ser una transferència indirecta, com ara una venda a dipòsit. Abans de la transferència, l'usuari final que rebrà el producte transferit haurà d'acceptar tots els termes d'aquest CLUF. Un cop transferit el Producte de programari, la vostra llicència quedarà rescindida automàticament.
b. Restriccions. No podreu llogar, arrendar o prestar el Producte de programari ni fer-lo servir amb finalitats d'ús comercial en règim de temps compartit o ús per tercers. No podeu atorgar subllicències, assignar ni transferir de cap altra manera el Producte de programari, excepte en els casos indicats específicament en aquest CLUF.
5. DRETS DE PROPIETAT. Tots els drets de propietat intel·lectual del Producte de programari i la documentació de l'usuari són propietat d'HP o els seus proveïdors i estan protegits per llei, incloent-hi, entre d'altres, la llei de propietat intel·lectual dels Estats Units, la llei de secret empresarial i la llei de marques comercials registrades, així com altres legislacions aplicables i disposicions dels tractats internacionals. No podreu eliminar del Producte de programari cap informació relativa a la identificació del producte, avisos de copyright o restriccions de propietat.
6.LIMITACIÓ DE L’ENGINYERIA INVERSA. No podeu realitzar enginyeria inversa, descompilar o desmuntar el Producte de programari, excepte en la mesura que ho permeti la llei aplicable malgrat aquesta limitació o que estigui indicat específicament en aquest CLUF.
7. TERMINI. Aquest CLUF és efectiu tret que finalitzi o es rebutgi. Aquest CLUF finalitzarà també en el moment que es donin les condicions establertes en aquest CLUF o si no compliu amb algun terme o condició d'aquest CLUF.
8. CONSENTIMENT PER A L’ÚS DE DADES.
a.HP utilitzarà galetes i altres eines de tecnologia web per recopilar informació tècnica anònima relacionada amb el programari d'HP i el vostre producte d'HP. Aquestes dades s'utilitzaran per proporcionar les actualitzacions i assistència relacionada o altres serveis que s'inclouen a la secció 2. HP també recopila informació personal, incloent-hi la vostra adreça IP o altra informació d'identificació exclusiva relacionada amb el vostre Producte d'HP i les dades que vau proporcionar en registrar el vostre Producte d'HP. A més de per a oferir les actualitzacions i el suport relacionat o altres serveis, aquestes dades s'utilitzaran per enviar-vos comunicacions de màrqueting (sempre que es compti amb el vostre consentiment explícit on ho requereix la llei aplicable).
Fins al punt permès per la legislació aplicable, en acceptar aquests termes i condicions esteu consentint la recollida i l'ús de dades anònimes i personals per HP, els seus subsidiaris i les seves filials, tal com es descriu a aquest CLUF i a la política de privadesa d'HP: 
www.hp.com/go/privacy
b.Recollida/ús per part de tercers. Alguns programes de programari inclosos al vostre producte d'HP s'ofereixen i llicencien de forma independent per proveïdors de tercers ('Programari de tercers'). El programari de tercers es pot instal·lar i utilitzar al vostre Producte d'HP, fins i tot si trieu no activar-lo ni comprar-lo. El programari de tercers pot recopilar i transmetre informació tècnica sobre el vostre sistema (com per exemple l'adreça IP, l'identificador de l'únic dispositiu o la versió de programari instal·lat, etc.) i altres dades del sistema. Aquesta informació s'utilitza per què els tercers identifiquin els atributs del sistema tècnic i puguin garantir que s'ha instal·lat la versió més recent del programari al sistema. Si no voleu que el programari de tercers reculli aquesta informació tècnica o enviï automàticament actualitzacions de la versió, heu de desinstal·lar el programari abans de connectar-vos a Internet.
9. EXCLUSIÓ DE GARANTIES. FINS AL PUNT MÀXIM PERMÈS PER LA LEGISLACIÓ APLICABLE, HP I ELS SEUS PROVEÏDORS PROPORCIONARAN EL PRODUCTE DE PROGRAMARI "TAL COM ÉS" I AMB TOTS ELS ERRORS, I PER LA PRESENT S'EXCLOUEN TOTES LES ALTRES GARANTIES I CONDICIONS, SIGUIN EXPLÍCITES, IMPLÍCITES O PER LLEI, INCLOENT-HI, ENTRE D'ALTRES, LES GARANTIES DE TITULARITAT I NO INFRACCIÓ, QUALSEVOL GARANTIA IMPLÍCITA, DEURES O CONDICIONS DE COMERCIABILITAT, QUALITAT SATISFACTÒRIA, ADEQUACIÓ PER A UN DETERMINAT PROPÒSIT I ABSÈNCIA DE VIRUS EN RELACIÓ AMB EL PRODUCTE DE PROGRAMARI. Alguns estats/jurisdiccions no permeten l'exclusió de garanties implícites o limitacions de la durada de les garanties implícites, pel que és possible que l'exclusió anterior no se us pugui aplicar completament.
A AUSTRÀLIA I NOVA ZELANDA, EL PROGRAMARI S'INCLOU AMB GARANTIES QUE NO ES PODEN EXCLOURE SEGONS LA LLEI DEL CONSUMIDOR D'AQUESTS PAÏSOS. ELS CONSUMIDORS AUSTRALIANS TENEN DRET A UN RECANVI O A UN REEMBORSAMENT EN CAS D'ERROR GREU I A UNA COMPENSACIÓ PER ALTRES PÈRDUES O DANYS RAONABLEMENT PREVISIBLES. ELS CONSUMIDORS AUSTRALIANS TAMBÉ TENEN DRET A REPARACIONS O RECANVIS DE PROGRAMARI SI EL PROGRAMARI NO PRESENTA UNA QUALITAT ACCEPTABLE I L'ERROR NO COMPTA COM UN ERROR GREU. ELS CONSUMIDORS DE NOVA ZELANDA QUE HAN COMPRAT BÉNS PER D'ÚS O CONSUM PERSONAL, DOMÈSTIC O QUOTIDIÀ SENSE CAP FINALITAT PROFESSIONAL ('CONSUMIDORS DE NOVA ZELANDA') TENEN DRET A REPARACIÓ, SUBSTITUCIÓ O REEMBORSAMENT EN CAS D'ERROR I A UNA COMPENSACIÓ PER ALTRES PÈRDUES O DANYS RAONABLEMENT PREVISIBLES.
10. LIMITACIÓ DE RESPONSABILITAT. Subjecta a la legislació local, i malgrat els danys en què podeu incórrer, tota la responsabilitat d'HP i dels seus proveïdors i el vostre únic remei sota aquest CLUF estaran limitats a l'import que vau pagar pel Producte de programari o a 5 dòlars dels EUA (l'import més gran dels dos). FINS A LA MESURA MÀXIMA ADMESA PER LA LEGISLACIÓ APLICABLE, EN CAP CAS HP NI ELS SEUS PROVEÏDORS SERAN RESPONSABLES DE CAP DANY ESPECIAL, INCIDENTAL, INDIRECTE O CONSEQÜENT O D'UN ALTRE TIPUS (INCLOENT-HI, ENTRE D'ALTRES, DANYS PER PÈRDUES DE BENEFICIS, INFORMACIÓ CONFIDENCIAL O D'ALTRE TIPUS, INTERRUPCIÓ DEL NEGOCI, LESIONS PERSONALS, PÈRDUA DE LA PRIVACITAT CAUSADA DE QUALSEVOL MODE O RELACIONADA AMB L'ÚS O LA INCAPACITAT PER UTILITZAR EL PRODUCTE DE PROGRAMARI , O RELACIONAT D'ALTRA MANERA AMB QUALSEVOL PROVISIÓ DE D'AQUEST CLUF), FINS I TOT SI HP O QUALSEVOL PROVEÏDOR HA AVISAT DE LA POSSIBILITAT D'AQUESTS DANYS I ENCARA QUE EL REMEI NO ACOMPLEIX LA SEVA FINALITAT FONAMENTAL. Alguns estats/jurisdiccions no permeten l'exclusió o la limitació dels danys fortuïts o conseqüents, per la qual cosa pot ser que la limitació o l'exclusió anteriors no siguin aplicables en el vostre cas.
11. EL GOVERN DELS EUA COM A CLIENT. D'acord amb FAR 12.211 i FAR 12.212, el programari d'ordinador comercial, la documentació de programari d'ordinador i les dades tècniques per a elements comercials es llicencien al Govern dels Estats Units segons la llicència comercial estàndard d'HP.
12. COMPLIMENT DE LES LLEIS D’EXPORTACIÓ. Heu de complir totes les lleis i normatives dels Estats Units i altres països ("Lleis d'exportació") per garantir que el Producte de programari s'ha (1) exportat, directament o indirecta, infringint les lleis d'exportació, o (2) utilitzat per a qualsevol objectiu prohibit per les Lleis d'exportació, incloent-hi, entre altres, objectius nuclears, químics o la proliferació d'armes biològiques.
13. CAPACITAT I AUTORITAT PER CONTRACTAR. Declareu que sou major d'edat en el vostre país de residència i, si aplica, que esteu correctament autoritzat pel vostre patró per comprometre-us amb aquest contracte.
14. LLEI APLICABLE. Aquest CLUF es regeix per les lleis del país on heu adquirit l'equip.
15. CONTRACTE COMPLET. Aquest CLUF (incloent-hi qualsevol annex o modificació d'aquest CLUF inclòs amb el producte d'HP) és el contracte complet entre vós i HP relacionat amb el Producte de programari i substitueix totes les comunicacions orals o escrites anteriors o simultànies, propostes i representacions respecte al Producte de programari o qualsevol altre tema tractat en aquest CLUF. Si els termes de qualsevol de les polítiques o programes d'HP per suportar els serveis entren en conflicte amb aquest CLUF, prevaldran els termes d'aquest CLUF.

© Copyright 2015 HP Development Company, L.P.
Pot ser que la informació d'aquest document es canviï sense previ avís. Tota la resta de productes aquí esmentats poden ser marques comercials de les seves respectives companyies. Fins al punt permès per la llei aplicable, les úniques garanties per als productes i serveis d'HP s’especifiquen a les declaracions de garantia expresses que acompanyen els productes i serveis esmentats. Cap informació d’aquest document pot ésser considerada com una garantia addicional. Fins al punt permès legislació aplicable, HP no es fa responsable dels errors o omissions, tècnics o d'edició, que contingui aquest document.
Primera edició: Agost 2015